text: Dyrkede skunk i sin lejlighed
  30 marts 2018 kl. 09.02
  28-årig mand sigtet for ulovlig dyrkning og salg af skunk fra sin lejlighed.
  Politiet fandt et mindre skunk-gartneri, da de torsdag ved 21-tiden ransagede en lejlighed i Esbjerg.
  Lejligheden bebos af en 28-årig mand, som også tidligere er blevet taget i at dyrke skunk.
  - Det er en mindre mængde skunk, han dyrkede på adressen, oplyser vagtchef Ole Aamand, Syd- og Sønderjyllands Politi til TV SYD.
  Ole Aamand, Vagtchef, Syd- og Sønderjyllands Politi: "I forbindelse med ransagningen af lejligheden beslaglagde vi det udstyr, den 28-årige brugte til dyrkningen af skunk."
  Skunk er en forædlet udgave af hampeplanten. Indholdet af tetrahydrocannabinol (THC) er væsentligt højere i skunk end i hampeplanten.
  Den 28-årige menes at have solgt produktionen af skunk videre til en mindre kundekreds.
  - I forbindelse med ransagningen af lejligheden beslaglagde vi det udstyr, den 28-årige brugte til dyrkningen af skunk, siger Ole Aamand til TVSYD.
  Det er lys og varmekasser, der er blevet beslaglagt.
  Den 28-årige mand er nu sigtet efter lov om euforiserende stoffer.
  